C 351/6
EL
Επίσημη Εφημερίδα της Ευρωπαϊκής Ένωσης
14.9.2022
Προηγούμενη κοινοποίηση συγκέντρωσης (Υπόθεση M.10696 – ARAMCO OVERSEAS COMPANY / BP EUROPA / LOTOS – AIR BP POLSKA) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2022/C 351/04)
1.
Στις 7 Σεπτεμβρίου 2022, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Aramco Overseas Company B.V. («AOC», Κάτω Χώρες), Saudi Arabian Oil Company (Σαουδική Αραβία), — BP Europa SE («BP Europa», Γερμανία), που τελεί υπό τον έλεγχο της BP p.l.c.
(Ηνωμένο Βασίλειο), — Lotos – Air BP Polska sp. z o.o.
(«Target», Πολωνία).
Η AOC και η BP Europa θα αποκτήσουν, κατά την έννοια του άρθρου 3 παράγραφος 1 στοιχείο β) και του άρθρου 3 παράγραφος 4 του κανονισμού συγκεντρώσεων, τον κοινό έλεγχο της «Target».
Η συγκέντρωση πραγματοποιείται με αγορά μετοχών.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— Η AOC παρέχει στις θυγατρικές της στον όμιλο Saudi Aramco ευρύ φάσμα υπηρεσιών, συμπεριλαμβανομένων υπηρεσιών χρηματοδοτικής στήριξης, διαχείρισης της αλυσίδας εφοδιασμού, υπηρεσιών τεχνικής υποστήριξης και διαφόρων υπηρεσιών διοικητικής υποστήριξης, — Η BP Europa ασκεί το μεγαλύτερο μέρος των δραστηριοτήτων της BP στην Πολωνία, συμπεριλαμβανομένης της προμήθειας καυσίμων οδικών μεταφορών μέσω των δικών της πρατηρίων βενζίνης, καθώς και μέσω εγκαταστάσεων διανομής, καθώς και της πώλησης λιπαντικών, μεταξύ άλλων μέσω της μάρκας Castrol.
Επί του παρόντος, η BP δεν προμηθεύει ούτε πωλεί αεροπορικά καύσιμα στην Πολωνία, — Η Target είναι κοινή επιχείρηση που ελέγχεται από κοινού από την Grupa Lotos S.A. και την BP Europa και δραστηριοποιείται στην πώληση καυσίμων για αεριωθούμενα τύπου JET-A1 και βενζίνης για αεροπλάνα, καθώς και στον ανεφοδιασμό αεροσκαφών με τα εν λόγω αεροπορικά καύσιμα σε αερολιμένες που βρίσκονται στην Πολωνία. 3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
Σύμφωνα με την ανακοίνωση της Επιτροπής σχετικά με απλοποιημένη διαδικασία για την εξέταση ορισμένων συγκεντρώσεων βάσει του κανονισμού (ΕΚ) αριθ.
139/2004 του Συμβουλίου (2), σημειώνεται ότι η παρούσα υπόθεση είναι υποψήφια να εξεταστεί βάσει της διαδικασίας που προβλέπεται στην ανακοίνωση.
4.
Η Επιτροπή καλεί τους ενδιαφερόμενους τρίτους να της υποβάλουν τυχόν παρατηρήσεις για την προτεινόμενη συγκέντρωση.
Οι παρατηρήσεις πρέπει να περιέλθουν στην Επιτροπή το αργότερο εντός 10 ημερών από την ημερομηνία της παρούσας δημοσίευσης.
Θα πρέπει πάντοτε να σημειώνονται τα ακόλουθα στοιχεία αναφοράς: M.10696 – ARAMCO OVERSEAS COMPANY / BP EUROPA / LOTOS – AIR BP POLSKA Οι παρατηρήσεις μπορούν να σταλούν στην Επιτροπή με ηλεκτρονικό ταχυδρομείο, με φαξ ή ταχυδρομικώς.
Στοιχεία επικοινωνίας: Email: COMP-MERGER-REGISTRY@ec.europa.eu Φαξ +32 22964301 (1) ΕΕ L 24 της 29.1.2004, σ.
1 («κανονισμός συγκεντρώσεων»).
(2) ΕΕ C 366 της 14.12.2013, σ.
5.